|  |  |  |
| --- | --- | --- |
| |  |  | | --- | --- | |  | **Rēzeknes novada Dome**  Reģ.Nr.90009112679  Atbrīvošanas aleja 95A, Rēzekne, LV – 4601,  Tel. 646 22238, 646 22231, 646 25935,  e–pasts: [info@rezeknesnovads.lv](mailto:info@rdc.lv)  Informācija internetā: <http://www.rezeknesnovads.lv> |   PROJEKTS |

**APSTIPRINĀTI**

Rēzeknes novada domes

2024. gada 21. novembra sēdē

(lēmums Nr. 1092, protokols Nr. 2024/DS-24, 1.§)

**Saistošie noteikumi**

Rēzeknē

2024. gada 21. novembrī Nr.46

**Par Rēzeknes novada pašvaldības medību tiesību piešķiršanas kārtību**

*Izdoti saskaņā ar* *Pašvaldību likuma*

*44.panta otro daļu,* [*Publiskas personas  
finanšu līdzekļu un mantas izšķērdēšanas  
novēršanas likuma*](https://likumi.lv/ta/id/36190-publiskas-personas-finansu-lidzeklu-un-mantas-izskerdesanas-noversanas-likums)[*3.*](https://likumi.lv/ta/id/36190-publiskas-personas-finansu-lidzeklu-un-mantas-izskerdesanas-noversanas-likums#p3)*panta 2.apakšpunktu,  
Ministru kabineta 2014. gada 22. jūlija  
noteikumu Nr. 421 "*[*Medību noteikumi*](https://likumi.lv/ta/id/267976-medibu-noteikumi)*"  
13.,*[*14.*](https://likumi.lv/ta/id/267976-medibu-noteikumi#p14)*punktu*

1. Saistošie noteikumi nosaka medību tiesību piešķiršanas kārtību Rēzeknes novada pašvaldības (turpmāk arī – pašvaldības) īpašumā un tiesiskajā valdījumā esošajās zemes vienībās (turpmāk – noteikumi).
2. Pašvaldība medību tiesības nodod vienai personai, noslēdzot rakstveida līgumu par medību tiesību nodošanu lietošanā (turpmāk – medību līgums) uz termiņu, kas nav īsāks par 1 (vienu) gadu, bet ne ilgāk kā uz 6 (sešām) medību sezonām. Viena medību sezona ir no 1.aprīļa līdz 31.martam.
3. Par medību tiesībām jāmaksā nomas maksa par 1 (vienu) ha gadā – 0,30 *euro* bez pievienotās vērtības nodokļa. Pašvaldība ir tiesīga pārskatīt nomas maksa par medību tiesībām, bet ne biežāk kā reizi 6 (sešos) gados.
4. Iesniegumu un tā iesniegto dokumentu izvērtēšanu atbilstoši noteikumos izvirzītajām prasībām veic pašvaldības Centrālās pārvaldes Nekustamā īpašuma pārvaldības dienests (turpmāk – dienests).
5. Lēmumu par medību tiesību piešķiršanu vai atteikumu pieņem Rēzeknes novada dome (turpmāk – dome).
6. Par medību tiesību lietotāju var būt fiziskā vai juridiskā persona, uz kuras vārda reģistrēts medību iecirknis.
7. Persona, kura vēlas saņemt medību tiesības, jāiesniedz šādi dokumenti:
   1. fiziskai personai:
      1. pieteikums (1.pielikums),
      2. mednieka apliecības kopija,
      3. ja personu pārstāv pilnvarotā persona, tad iesniegumā norāda pilnvarotās personas vārdu, uzvārdu, personas kodu, un iesniedz pilnvaru, kas apliecina pārstāvja pārstāvības tiesības,
      4. Valsts meža dienesta (turpmāk – VMD) ģeotelpiskās informācijas sistēmā reģistrētās medību iecirkņa robežas vektordatu formātā (KML vai Esri Shapefile failu veidā;
      5. pušu vienošanos, ja medību tiesību lietotājs vēlas nomāt zemes vienību, kas saskaņā ar minētā līguma noteikumiem piekrīt attiecīgajam medību tiesību lietotājam, un šī zemes vienība atrodas tālāk par 100 m no medību tiesību lietotāja reģistrētā medību iecirkņa vai atrodas uz reģistrētā medību iecirkņa robežas;
   2. juridiskai personai:
      1. pieteikums (1.pielikums),
      2. ja personu pārstāv pilnvarotā persona, tad iesniegumā norāda pilnvarotās personas vārdu, uzvārdu, personas kodu, un iesniedz pilnvaru, kas apliecina pārstāvja pārstāvības tiesības,
      3. VMD ģeotelpiskās informācijas sistēmā reģistrētās medību iecirkņa robežas vektordatu formātā (KML vai Esri Shapefile failu veidā);
      4. pušu vienošanos, ja medību tiesību lietotājs vēlas nomāt zemes vienību, kas saskaņā ar minētā līguma noteikumiem piekrīt attiecīgajam medību tiesību lietotājam, un šī zemes vienība atrodas tālāk par 100 m no medību tiesību lietotāja reģistrētā medību iecirkņa vai atrodas uz reģistrētā medību iecirkņa robežas.
8. Dienests izvērtē noteikumu 7.punktā saņemtos pieteikumus un dokumentus. Dienestam ir tiesības pieprasīt no iesniedzēja papildus informāciju, ja pieprasāmā informācija saistībā ar saņemto pieteikumu nav dienesta rīcībā.
9. Medību tiesības pašvaldības zemes vienībās tiek piešķirtas pretendentiem, ievērojot šādu prioritāro secību:
   1. medību tiesību lietotājam, kura medību iecirknis ir reģistrēts VMD datu bāzē un kas pieteicies noteikumos noteiktā kārtībā, uz to iesniegumā pieteikto medību platību, uz kuru šim medību tiesību nomniekam beidzas medību tiesību līgums vai medību tiesību līgums ir spēkā līdz 2025.gada 31.martam,
   2. medību lietotājam, kuru esošais medību iecirknis ieskauj pašvaldības zemes vienības un tās nav iespējams, pievienot cita medību tiesību lietotāja reģistrētajam medību iecirknim,
   3. medību tiesību lietotājam, kura medību iecirknis atrodas Rēzeknes novada teritorijā un reģistrēts VMD datu bāzē, un šī iecirkņa medību platība neatrodas tālāk par 100 metriem no pieteikumā pieteiktās pašvaldības medību platības vai starp medību tiesību lietotājiem ir noslēgts Medību likumā paredzētais līgums par medību iecirkņu ārējām robežām, saskaņā ar kura noteikumiem attiecīgā zemes vienība piekrīt.
10. Pašvaldība tās tīmekļa vietnē izvieto informāciju par pašvaldības īpašumā vai tiesiskajā valdījumā esošajām brīvajām medību platībām.
11. Pašvaldība var nodot tādas īpašumā vai tiesiskajā valdījumā esošās medību platības, par kurām nav bijis noslēgts medību līgums, ja informācija par medību platībām izvietošanas termiņš nav bijis īsāks par 1 (vienu) mēnesi no publicēšanas brīža.
12. Netiek vērtēti to iesniedzēju pieteikumi, kuriem ir nenokārtotas finansiālās saistības par medību tiesību nomas maksu ar pašvaldību un/vai, kuri nav iesnieguši visus nepieciešamos dokumentus.
13. Ja pieteikusies 1 (viena) persona, ar to tiek slēgts medību tiesību līgums par noteikumu 3.punktā noteikto maksu. Ja pieteikušās vairākas personas, medību tiesību līgumu slēdz ar personu, ievērojot šo noteikumu 9.punktā noteikto secību.
14. Ja pieteikušies vairākas līdzvērtīgas personas, tad tiek rīkota izsole un medību tiesības iegūst persona, kurš nosolījis augstāko medību tiesību lietošanas maksu.
15. Medību tiesību izsoles norises kārtību regulē izsoles noteikumi, kurus apstiprina dome.
16. Medību tiesību līgumu un grozījumus tajā pašvaldības vārdā paraksta domes priekšsēdētājs.
17. Pēc medību tiesību līguma noslēgšanas lēmumus par grozījumiem medību tiesību līgumā par piešķirtajām medību platībām pieņem dienesta zemes nomas lietu speciālists.
18. Personai, kurai ar lēmumu piešķirtas medību tiesības, ir pienākums 10 (desmit) darba dienu laikā no lēmuma pieņemšanas dienas noslēgt medību tiesību līgumu (2.pielikums) ar pašvaldību.
19. Personai, kurai ar lēmumu veikti grozījumi medību tiesību līgumā, ir pienākums 10 (desmit) darba dienu laikā no lēmuma pieņemšanas dienas noslēgt vienošanos par grozījumiem medību tiesību līgumā ar pašvaldību.
20. Medību tiesību nomas līgumi, kas noslēgti līdz šo noteikumu spēkā stāšanās dienai ir pārslēdzami līdz 2025.gada 31.martam atbilstoši noteikumu 2.punktam, piemērojot maksu, kas noteikta saskaņā ar noteikumu 3.punktu.
21. Atsavinot pašvaldības medību platības - zemes vienības, dienests, 1 (viena) mēneša laikā no jaunā īpašnieka īpašuma tiesību nostiprināšanas zemesgrāmatā, rakstiski informē medību tiesību lietotāju par zemes īpašnieka maiņu.

Domes priekšsēdētājs Monvīds Švarcs

1.pielikums

Rēzeknes novada pašvaldības 2024.gada 21.novembra

saistošajiem noteikumiem Nr.46

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fiziskās personas vārds, uzvārds/juridiskas personas nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas kods/reģistrācijas Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(deklarētās dzīvesvietas adrese/juridiskā adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tālrunis, e-pasts)

**PIETEIKUMS**

Rēzeknes novada \_\_\_\_\_\_\_\_ pagastā

20\_\_\_.gada \_\_.\_\_\_\_\_\_\_\_\_

**Rēzeknes novada pašvaldībai**

*Par medību tiesību nodošanu un medību tiesību līguma noslēgšanu*

Lūdzu nodot medību tiesības uz \_\_\_\_\_ medību sezonām Rēzeknes novada pašvaldības īpašumā vai tiesiskajā valdījumā esošajās zemes vienībās:

|  |  |  |
| --- | --- | --- |
| **Nr.p.k.** | **Zemes vienības kadastra apzīmējums** | **Zemes vienības platība, ha** |
|  |  |  |
|  |  |  |
|  |  |  |
|  |  |  |
|  |  |  |

Norēķinu konts samaksai par medību tiesību nomu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Medību tiesību līgumu vēlos saņemt *(vajadzīgo atzīmēt)*:

 Rēzeknes novada pašvaldības Centrālās pārvaldes Nekustamā īpašuma pārvaldības dienestā

* \_\_\_\_\_\_\_\_\_\_\_\_\_\_ apvienības pārvaldē vai tās teritoriālajā vienībā \_\_\_\_\_\_\_\_\_\_ pagastā/pilsētā

 uz e-pastu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 eAdresē.

Pielikumā:

* iesniedzēja pārstāvības pilnvarojums
* mednieka apliecības kopija (attiecināma fiziskai personai)
* VMD ģeotelpiskās informācijas sistēmā reģistrētās medību iecirkņa robežas vektordatu formātā (KML vai Esri Shapefile failu veidā)
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts, tā atšifrējums: \_\_\_\_\_\_\_\_\_\_\_\_\_\_\_\_\_\_

**Pārzinis:** Rēzeknes novada pašvaldība. Adrese: Atbrīvošanas aleja 95A, Rēzekne, LV 4601, reģistrācijas Nr.90009112679, tālr. 64622238, e-pasts: info@rezeknesnovads.lv

**Datu aizsardzības speciālists:** Raivis Grūbe, 67419000, mob. 29111416, e-pasts:[raivis@cyberaudit.lv](mailto:raivis@cyberaudit.lv);

**Personas datu apstrādes nolūks:** Administratīvā akta izdošanai.

**Personas datu apstrādes juridiskais pamatojums:** Vispārīgās datu aizsardzības regulas 6.panta 1.punkta c) apakšpunkts (Ministru kabineta 2014.gada 22.jūlija noteikumu Nr.421 "Medību noteikumi" 13., 14.punkts).

**Personas datu papildus ieguves avoti:** Pilsonības un migrāciju lietu pārvaldes Iedzīvotāju reģistra centrālā datu bāze.

**Personas datu kategorijas:** Tikai tādā apjomā, kā tas ir noteikts Ministru kabineta 2014.gada 22.jūlija noteikumu Nr.421 "Medību noteikumi" 13., 14.punkts.

**Personas datu glabāšanas ilgums:** 10 gadi.

**Personas datu saņēmēji:** Datu subjekts par sevi; Rēzeknes novada pašvaldības pilnvaroti darbinieki; Apstrādātājs tikai tādā apjomā, lai apstrādātājs varētu nodrošināt un sniegt pakalpojumu Rēzeknes novada pašvaldībai atbilstoši savstarpēji noslēgtajam līgumam; datu aizsardzības speciālists tikai tādā apjomā, lai Datu aizsardzības speciālists varētu nodrošināt uzdevumu izpildi atbilstoši Vispārīgai datu aizsardzības regulai; valsts kontrolējošās institūcijas (ja tām ir atbilstošs pilnvarojums). Personas dati netiek nosūtīti uz trešajām valstīm vai starptautiskām organizācijām.

**Datu subjekta tiesības:** Datu subjekta tiesības nosaka un regulē Vispārīgā datu aizsardzības regula, t.sk., bet ne tikai, pieprasīt pārzinim piekļuvi saviem personas datiem un to labošanu vai dzēšanu, vai apstrādes ierobežošanu attiecībā uz sevi, vai tiesības iebilst pret apstrādi, kā arī tiesības uz datu pārnesamību; atsaukt piekrišanu, neietekmējot tādas apstrādes likumīgumu, kuras pamatā ir pirms atsaukuma sniegta piekrišana; tiesības kontaktēties ar datu aizsardzības speciālistu un iesniegt sūdzību, t.sk. uzraudzības iestādei - Datu valsts inspekcijai.

**Lēmumu pieņemšana:** Personas datu apstrādē netiek automatizēta lēmumu pieņemšana, tostarp profilēšana.

2.pielikums

Rēzeknes novada pašvaldības 2024.gada 21.novembra

saistošajiem noteikumiem Nr.46

**MEDĪBU TIESĪBU LĪGUMS**

Nr. \_\_\_\_\_\_\_\_\_\_\_\_\_

Rēzeknē \_\_.gada \_\_\_.\_\_\_\_\_\_

Datums skatāms laika zīmogā

**Rēzeknes novada pašvaldība,** reģistrācijas Nr.90009112679, domes priekšsēdētāja \_\_\_\_\_\_\_\_\_\_\_\_\_\_\_\_\_\_\_\_ personā, kas darbojas uz Pašvaldības likuma un Rēzeknes novada pašvaldības domes saistošo noteikumu “Rēzeknes novada pašvaldības nolikums” pamata, (turpmāk – pašvaldība), no vienas puses, un

**Vārds, uzvārds/juridiskas personas nosaukums \_\_\_\_\_\_\_\_\_\_\_\_\_\_\_\_,** personas kods/ reģistrācijas Nr. \_\_\_\_\_\_\_\_\_\_\_\_\_\_\_, deklarētā adrese/ juridiskā adrese \_\_\_\_\_\_\_\_\_\_\_\_\_\_, kuru saskaņā ar statūtiem pārstāv valdes loceklis \_\_\_\_\_\_\_\_\_\_\_\_\_\_\_ (turpmāk - medību tiesību lietotājs), no otras puses, pamatojoties uz \_\_\_\_\_.gada \_\_\_.\_\_\_\_\_\_\_\_ domes lēmumu Nr.\_\_\_\_\_, turpmāk abas kopā sauktas puses, noslēdz šādu līgumu (turpmāk – arī līgums):

**1. LĪGUMA PRIEKŠMETS**

* 1. Pašvaldība piešķir un medību tiesību lietotājs saņem medību tiesības medību tiesību īstenošanai un medību organizēšanai šādās platībās (1.tabula)

*1.tabula*

Medību tiesību lietotājam piešķirtās medību platības (turpmāk – medību platības)

|  |  |  |
| --- | --- | --- |
| **Nr.p.k.** | **Zemes vienības kadastra apzīmējums** | **Zemes vienības platība, ha** |
|  |  |  |
|  |  |  |
|  |  |  |
| **Platība kopā \_\_\_\_\_\_\_\_\_\_\_\_\_\_\_\_\_\_\_** | | |

* 1. Uz līguma darbības laiku medību tiesību lietotājs iegūst visas tiesības un pienākumus, ko medību tiesību lietotājam nosaka spēkā esošie Latvijas Republikas normatīvie akti.

**2. LĪGUMA TERMIŅŠ**

* 1. Līgums stājas spēkā, kad to paraksta pēdējā no pusēm un ir spēkā no \_\_\_\_\_.gada \_\_\_\_.\_\_\_\_\_\_\_\_\_ līdz \_\_\_\_\_.gada \_\_\_.\_\_\_\_\_\_\_\_\_\_\_\_\_\_\_\_\_.
  2. Līguma 2.1.punktā noteikto līguma termiņu var pagarināt, pamatojoties uz pušu rakstisku vienošanos.

**3. NORĒĶINU KĀRTĪBA**

* 1. Medību tiesību lietotājs maksā pašvaldībai maksu par medību tiesību nomu 0,30 *euro* bez pievienotās vērtības nodokļa (PVN) par 1 ha/medību sezonas gadā. Kopējā nomas maksa \_\_\_\_\_ *euro* bez PVN par kopējām medību platībām, t.i. \_\_\_\_ ha.
  2. Ja pašvaldība groza līguma [3.1](https://likumi.lv/ta/id/350448#p3.1).punktā noteikto nomas maksu (precizējot zemes platības), tad jaunā nomas maksa stājas spēka bez medību tiesību lietotāja atsevišķas piekrišanas ar nākamo mēnesi no dienas, kad sniegts paziņojums par nomas maksas izmaiņām.
  3. Medību tiesību lietotājs maksu par medību tiesībām samaksā 1 (viena) mēneša laikā pēc rēķina saņemšanas.
  4. Nomas maksu par nepilnu medību sezonas gadu, medību tiesību lietotājs maksā proporcionāli atlikušo dienu skaitam attiecīgajā sezonas gadā, līguma [3.2](https://likumi.lv/ta/id/350448#p3.2).punktā noteiktajā kartībā.
  5. Maksājumus medību tiesību lietotājs veic ar bezskaidras naudas norēķinu saskaņā ar pašvaldības izrakstīto rēķinu. Par apmaksas dienu tiek uzskatīta diena, kad rēķinā norādītā summa ieskaitīta pašvaldības norēķinu kontā bankā.
  6. Puses vienojas, ka pašvaldība medību tiesību lietotājam paredzētos rēķinu sastāda elektroniski un nosūta uz medību tiesību lietotāja eAdresi vai uz norādīto e-pasta adresi\_\_\_\_\_\_\_\_\_\_\_\_\_\_.
  7. Puses atzīst un apstiprina, ka elektroniski sagatavots rēķins ir derīgs bez paraksta un ja uz tā norādīta piezīme “Rēķins ir sagatavots elektroniski un ir derīgs bez paraksta”.
  8. Medību tiesību lietotājam ir pienākums savlaicīgi veikt maksājumus. Ja medību tiesību lietotājs nav saņēmis pašvaldības nosūtīto rēķinu, tas nevar būt par pamatu nomas maksas nemaksāšanai vai maksājumu kavēšanai.
  9. Ja maksājumi nokavēti, medību tiesību lietotājs par katru nokavējuma dienu maksā nokavējuma naudu 0,01% (procentu) apmērā no nesamaksātās summas par katru kavējuma dienu.
  10. Gadījumā, ja līguma spēkā esamības laikā saskaņā ar Latvijas Republikas normatīvajiem aktiem mainās PVN likme, līdzēji savstarpējos norēķinos piemēro jauno PVN likmi ar tās spēkā stāšanās datumu.

**4. PUŠU TIESĪBAS, PIENĀKUMI UN ATBILDĪBA**

* 1. Puses savā darbībā ievēro Medību likumu, Medību noteikumus un citus normatīvos aktus.
  2. Pašvaldība apņemas:
     1. atļaut medību tiesību lietotājam brīvi izmantot līguma 1.1.punktā minētās platības medību iecirkņa organizēšanai un apsaimniekošanai;
     2. informēt medību tiesību lietotāju par veicamajiem līguma grozījumiem medību platībās 1 (vienu) reizi ceturksnī;
     3. ievērot, ka medību tiesības vienlaikus tiek nodotas tikai 1 (vienam) medību tiesību lietotājam;
     4. nodrošināt aizsardzības pasākumus pret iespējamiem medījamo dzīvnieku nodarītiem postījumiem, ciktāl tas nav pretrunā ar vides un dabas aizsardzības prasībām, un par tiem informēt medību tiesību lietotāju. Ja pašvaldība ir noslēgusi līgumu par zemes nomu lauksaimnieciskajai izmantošanai, aizsardzības pasākumus pret iespējamiem medījamo dzīvnieku nodarītiem postījumiem nodrošina nomnieks;
     5. nekavējoties ziņot medību tiesību lietotājam par konstatētajiem medījamo dzīvnieku nodarītiem postījumiem (zemes vienības nomas gadījumā ziņošanas pienākums ir izpildīts, ja to paziņo zemes vienības nomnieks) un nepieciešamības gadījumā saskaņojot vietu medību torņa vai tam pielīdzināmo ietaišu ierīkošanai (zemes vienības nomas gadījumā saskaņojums nepieciešams ar zemes vienības nomnieku);
     6. 1 (viena) mēneša laikā no līguma noslēgšanas datuma, parakstītu līgumu, parakstītu vienošanos par grozījumiem līgumā vai to apliecinātu kopiju iesniegt Valsts meža dienestā (turpmāk - VMD), pašvaldības nododamo medību platību pievienošanai medību iecirknim vai jauna iecirkņa reģistrēšanai (ja attiecināms).
  3. Pašvaldībai ir tiesības:
     1. pieprasīt no medību tiesību lietotāja informāciju par līgumā paredzēto saistību izpildi;
     2. pieprasīt atlīdzināt medību tiesību lietotājam tā darbības vai bezdarbības rezultātā nodarītos zaudējumus, kā arī tos zaudējumus, ko radījuši medījamie dzīvnieki (izņemot gadījumus, ja postījumi veikti attiecīgās sugas saudzēšanas laikā, kad medības ir aizliegtas vai tā (vai zemes vienības nomnieks) nav informējusi medību tiesību lietotāju par postījumu sākšanos);
     3. pieprasīt zaudējumu atlīdzināšanu medījamo dzīvnieku nodarīto postījumu gadījumā atbilstoši normatīvo aktu prasībām;
     4. nodod nomā trešajai personai saimnieciskās darbības veikšanai, bez medību tiesību lietotāja piekrišanas, līguma 1.1.punktā noteiktās zemes vienības (izņemot medību tiesības), savukārt medību tiesību lietotājs nav tiesīgs celt šajā sakarā jebkāda veida pretenzijas;
     5. lauksaimniecībā izmantojamās zemes nomas gadījumā, zaudējumu atlīdzināšanas tiesības un tiesības pieprasīt zaudējumu atlīdzināšanu izmanto zemes vienības nomnieks kā apsaimniekotājs;
     6. ja nav ievērotas līguma 4.2.4. un 4.2.5.apakšpunktos noteiktās darbības, pašvaldībai vai zemes vienības nomniekam zūd prasījuma tiesības par zaudējumu atlīdzināšanu medījamo dzīvnieku postījumu gadījumos.
  4. Medību tiesību lietotājs apņemas:
     1. izmantot līguma 1.1.punktā minētās medību platības saskaņā ar Latvijas Republikas normatīvajos aktos noteiktajām prasībām medību platību izmantošanā, apsaimniekošanā, medību tiesību realizēšanā, medību platībās nodrošinot medību resursu ilgtspējīgu apsaimniekošanu, nenododot medību tiesības citam medību kolektīvam (izņemot līguma 4.4.5.apakšpunktā noteiktajā gadījumā);
     2. veikt aizsardzības pasākumus pret iespējamiem medījamo dzīvnieku (bebru un pārnadžu) postījumiem mežaudzēs un lauksaimniecības kultūrās, ciktāl tas nav pretrunā ar vides un dabas aizsardzības prasībām, kā arī ierobežot medījamo dzīvnieku postījumus aizsargājot lauksaimniecības kultūras un meža audzes, zemes vienībās ar meliorācijas sistēmām likvidēt bebru apmetnes meliorācijas grāvjos, ievērojot valsts un pašvaldības mežsaimniecības atbildīgo amatpersonu rakstiskus norādījumus;
     3. nodrošināt aizsardzības pasākumus pret iespējamiem medījamo dzīvnieku nodarītiem postījumiem, ciktāl tas nav pretrunā ar vides un dabas aizsardzības prasībām
     4. vērsties VMD, lai saņemtu papildus medību atļaujas limitēto medījamo sugu dzīvnieku medīšanai vai ja medījamie dzīvnieki izdara postījumus ārpus noteiktā medību termiņa;
     5. ja nav limitēto medījamo dzīvnieku medību atļaujas medību iecirknī, kuram pievienotas pašvaldības platības, gadījumos kad pastāv postījumu nodarīšanas apdraudējums, slēgt līgumu ar medību tiesību lietotāju, kuram tāda atļauja ir;
     6. epizootiju uzliesmojuma laikā, aktīvi sadarboties ar pašvaldības pārstāvjiem seku likvidēšanas un draudu novēršanas jautājumos un rīcībā, piemērojot līguma 4.4.5.apakšpunktā noteikto (ja attiecināms);
     7. darīt visu iespējamo, lai novērstu medījamo dzīvnieku izdarīto postījumu turpināšanos un aktīvi sadarboties ar pašvaldības izveidoto Medību koordinācijas komisiju, ja tā tiek iesaistīta medījamo dzīvnieku postījumu novēršanā un domstarpību risināšanā;
     8. veikt līguma 1.1.punktā minētajās medību platībās, kas reģistrēts VMD, atbilstoši normatīvo aktu prasībām, medījamo dzīvnieku līķu savākšanu un iznīcināšanu (ja attiecināms);
     9. saudzīgi izturēties pret medību platībām, ar savām rīcībām nebojāt, nepiegružot ar sadzīves atkritumiem, ievērot ugunsdrošības un vides aizsardzības noteikumu prasības, kā arī netraucēt pašvaldībai īstenot publisko funkciju vai pašvaldības medību platībā ietilpstošajās zemes vienībās lietotājam/nomniekam veikt saimniecisko darbību;
     10. ne vēlāk kā 1 (vienu) mēnesi pirms līguma izbeigšanās, bet līgumam izbeidzoties ne vēlāk kā pēdējā līguma darbības dienā, demontēt 4.5.3.apakšpunktā atļautos objektus, pretējā gadījumā tie tiek uzskatīti par pamestu mantu un pašvaldība brīvi rīkojas ar tiem;
     11. Civillikumā noteiktā kārtībā atbildēt par sekām, kas medību tiesību lietotāja rīcības vai bezdarbības rezultātā, neievērojot normatīvo aktu prasības, radušās medību platībās, tādējādi nodarot kaitējumu un zaudējumus pašvaldībai, zemes lietotājam/nomniekam, trešajām personām un to īpašumiem;
     12. nekavējoties informēt pašvaldību, ja zudis līguma pamats.
  5. Medību tiesību lietotājam ir tiesības:
     1. uz jauna medību tiesību līguma slēgšanu, par līguma 1.1.punktā minēto līguma priekšmetu, ja ir izpildītas līgumā minētās saistības;
     2. pārvietoties pa medību platībām, tajās esošajiem ceļiem, stigām un citiem infrastruktūras objektiem, nebojājot tos;
     3. ierīkot medību torņus, barotavas, piebarošanas lauciņus un šaušanas vizūras, un tml., kas ir estētiski gaumīgi, netraucē ceļu ekspluatāciju un uzturēšanu, netraucē meža apsaimniekošanas un infrastruktūras uzturēšanas darbus vai operatīvu rīcību ugunsgrēka gadījumā, nebojāt augošus kokus, iepriekš saskaņojot paredzamās darbības ar pašvaldību (lietotāju/nomnieku, ja zeme iznomāta).
  6. Medību tiesību lietotājam nav tiesību nodot medību tiesības apakšnomā vai cita veida lietojumā citām personām.
  7. Pašvaldība (zemes lietotājs/nomnieks) un medību tiesību lietotājs apņemas nekavējoties nodrošināt savstarpēju apmaiņu ar informāciju par konstatētajiem medījamo dzīvnieku nodarītiem postījumiem, lauksaimniecības un meža kultūrām pašvaldības medību platībās.
  8. Ja līguma īstenošanas ietvaros ir nodarīti zaudējumi kādam no līdzējiem vai trešajai personai (t.sk. zemes vienību nomniekiem/lietotājiem), tad atbildību par to uzņemas un šos zaudējumus apņemas atlīdzināt vainīgais līdzējs, soda samaksa neatbrīvo līdzējus no līgumsaistību izpildes un zaudējumu atlīdzināšanas pilnā apmērā.

1. **LĪGUMA GROZĪJUMI UN IZBEIGŠANA**
   1. Pašvaldībai ir tiesības vienpusēji izbeigt līgumu pirms termiņa, bez jebkādas kompensācijas vai zaudējumu, kas saistīti ar līguma pirmstermiņa izbeigšanu, izmaksas, paziņojot medību tiesību lietotājam rakstveidā par to 1 (vienu) mēnesi iepriekš, ja medību tiesību lietotājs:
      1. izmanto medību platību mērķiem, kas nav paredzēts līgumā un pašvaldība rakstveidā ir brīdinājusi medību tiesību lietotāju par to un medību tiesību lietotājs 10 (desmit) dienu laikā pēc brīdinājuma saņemšanas nav veicis nepieciešamās darbības minētā pārkāpuma novēršanai;
      2. vairāk par 1 (vienu) mēnesi nokavējis šajā līgumā noteikto maksājumu;
      3. pārkāpj normatīvos aktos noteiktos medību tiesību lietotāja pienākumus, kā arī pārkāpj līgumā noteiktās medību tiesību lietotāja saistības;
   2. Pašvaldībai ir tiesīga veikt grozījumus līgumā, 3 (trīs) mēnešus iepriekš brīdinot medību tiesību lietotāju, ja zemes vienības nepieciešamas pašvaldības funkciju veikšanai.
   3. Medību tiesību lietotājs ir tiesīgs vienpusēji izbeigt līgumu pirms termiņa, par to rakstiski brīdinot pašvaldību vismaz 1 (vienu) mēnesi iepriekš.
   4. Jebkuras līguma izmaiņas, kuru grozīšanas kārtība nav atrunāta šajā līgumā, stāsies spēkā tad, ja tās tiks noformētas rakstiski un vienojoties būs pušu parakstītas.
   5. Medību tiesības pašvaldības medību platībās ietilpstošajās zemes vienībās, kuras pašvaldība ir atsavinājusi trešajai personai, medību tiesību lietotājam izbeidzas dienā, kad zemesgrāmatā tiek nostiprinātas īpašumtiesības šai personai.
   6. Līgumu atceļošs (kopumā vai attiecīgā daļā) nosacījums, ja ir stājies spēkā VMD lēmums par atteikumu pievienot medību platības (kadastra apzīmējums, platība) Medību tiesību lietotāja reģistrētajam medību iecirknim līguma 1.1.punktā norādītajās medību platībās vai (ja attiecināms) reģistrēt jaunu iecirkni.
   7. Medību tiesību lietotājs zaudē medību tiesības (līgums kopumā vai attiecībā uz konkrēto zemes vienību izbeidzas pirms termiņa) ar dienu, kad zudis pamats, kā dēļ medību tiesību lietotājs šādas tiesības ieguvis (piemēram, kad stājies spēkā VMD lēmums par medību tiesību lietotāja reģistrētā medību iecirkņa izslēgšanu no reģistra vai tajā ietilpstošo medību platību robežu grozīšanu, kā rezultātā pašvaldības medību platības nerobežojas vai atrodas tālāk kā 100 m vai medību tiesību lietotājs nesaņem attiecīgo limitēto medījamo dzīvnieku medību atļauju nākošajai medību sezonai, vai tiek lauzts savstarpējais līgums par limitēto medījamo dzīvnieku medīšanas organizēšanu blakus esošajos medību iecirkņos).
   8. Līguma 5.5.punktā minētajā gadījumā, pašvaldība paziņo medību tiesību lietotājam VMD lēmumu par atteikumu reģistrēt medību platības un pusēm vienojoties tiek veikti grozījumi līguma 1.1.punktā ne vēlāk kā 1 (viena) mēneša laikā pēc atbilstošās informācijas saņemšanas no VMD.
   9. Šī līguma nosacījumu papildinājumi un/vai grozījumi var tikt izdarīti tikai ar rakstisku pušu vienošanos, ko parakstījušas abas puses vai to pilnvarotie pārstāvji. Mutiskas vienošanās un sarunas netiek uzskatītas par šī līguma papildinājumiem vai grozījumiem.

**6. NEPĀRVARAMA VARA**

6.1. Puses nav atbildīgas par līgumsaistību neizpildi un neizpildes radītajiem zaudējumiem, ja tas noticis nepārvaramas varas apstākļu tiešā ietekmē (piemēram, dabas stihija, ugunsgrēks, militārās darbības). Par līgumsaistību izpildes neiespējamību minēto apstākļu dēļ, puse rakstiski informē otru pusi 5 (piecu) dienu laikā pēc šo apstākļu iestāšanas un, ja nepieciešams, vienojas par turpmāko līguma izpildes kārtību vai līguma izbeigšanu. Puses savstarpēji sniedz ziņas arī par šo apstākļu izbeigšanos.

1. **NOBEIGUMA NOTEIKUMI**
   1. Puses vienojas, ka pašvaldība saziņai ar medību tiesību lietotāju tiesīga izmantot eAdresi, tā norādīto e-pastu, telefona numuru, reģistrēto juridisko adresi. Dokumenti, kas tiek nosūtīti ar elektroniskā pasta starpniecību, tiek uzskatīti par saņemtiem un paziņotiem otrajā darba dienā pēc to nosūtīšanas dienas.
   2. Ja kādai no pusēm mainās juridiskais statuss, vai kādi līgumā norādītie rekvizīti, tās pienākums nekavējoties paziņot par to otrai pusei.
   3. Visos jautājumos, kas nav paredzēti šajā līgumā, puses vadās no Latvijas Republikā spēkā esošajiem normatīvajiem aktiem.
   4. Strīdus un domstarpības, ja tādi rodas pēc līguma noslēgšanas puses risina Latvijas Republikas spēkā esošajos normatīvajos aktos paredzētajā kārtībā.
   5. Ja starp pusēm radušies strīdi un domstarpības, kas ir Medību koordinācijas komisijas kompetencē, nav atrisināti savstarpējo sarunu ceļā, tostarp ar Medību koordinācijas komisijas līdzdalību, strīdus un domstarpības puses risina Latvijas Republikas spēkā esošajos normatīvajos aktos paredzētajā kārtībā.
   6. Puses saskaņā ar esošiem normatīviem aktiem, atbilstoši līgumā noteiktajai kārtība, ir viena otrai atbildīgas par līgumsaistību pārkāpumiem, to sekām, nodarītiem zaudējumiem.
   7. Līgums sastādīts uz 6 (sešām) lappusēm 3 (trīs) eksemplāros pa vienam eksemplāram katrai pusei. Līguma abpusējas parakstīšanas datums ir pēdējā parakstītāja datums.
   8. Līgums ir sagatavots elektroniski uz 6 (sešām) lappusēm. Līgums parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā drošā elektroniskā paraksta laika zīmoga datums.

**8. PUŠU REKVIZĪTI UN PARAKSTI**

8.1. Rēzeknes novada pašvaldība, Atbrīvošanas aleja 95A, Rēzekne, LV-4601, reģ. Nr.90009112679, A/S Swedbank, kods: HABALV22, konts Nr.LV56HABA0551026407356 (kontaktpersona: \_\_\_\_\_\_\_\_\_\_\_\_\_\_\_, e-pasts: [\_\_\_\_\_\_\_\_\_\_\_\_\_\_\_\_, t. \_\_\_\_\_\_\_\_\_\_\_\_\_\_;](mailto:anita.bringule@rezeknesnovads.lv)

8.2. Mednieku tiesību lietotājs \_\_\_\_\_\_\_\_\_\_, reģ. Nr.\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_, LV – \_\_\_\_, e-pasts: [\_\_\_\_\_\_\_\_\_\_\_\_\_\_](mailto:Maris.Leidums@wurth.lv), t. \_\_\_\_\_\_\_\_\_\_\_\_\_\_, (kontaktpersona: \_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_, t. \_\_\_\_\_\_\_\_\_\_\_\_\_\_).

|  |  |
| --- | --- |
| Rēzeknes novada domes  priekšsēdētājs  Dokumentu ar drošu elektronisko parakstu  parakstījis \_\_\_\_\_\_\_\_\_\_\_\_\_\_\_\_\_ | Mednieku biedrības ”\_\_\_\_\_\_\_\_\_\_\_\_\_”  valdes loceklis/priekšsēdētājs  Dokumentu ar drošu elektronisko parakstu  parakstījis \_\_\_\_\_\_\_\_\_\_\_\_\_\_ |